stanford-oval/wikipedia huggingface dataset:
เกมเสน่หา
งานสร้าง

เกมเสน่หา ของผู้จัดดา หทัยรัตน์ เจ้าแม่ละครดราม่าที่สร้างละครเรื่องไหนก็ถูกจริตแฟนละครไทย โดยครั้งนี้ผู้จัดคนสวยส่งเกมเสน่หามาเรียกทั้งน้ำตาและความสะเทือนหัวใจ ในด้านเทคนิคการถ่ายทำเรื่องนี้ใช้กล้องรุ่นพิเศษ ที่มีความชัดลึกชัดตื้นของมุมภาพ ทำให้ช่วยสื่ออารมณ์ของนักแสดงได้ดีมากยิ่งขึ้น และเป็นการกลับมาเจอกันอีกครั้งแต่เชือดเฉือนกว่าเดิมของเจมส์ จิรายุ และ แต้ว ณฐพร ซึ่งเป็นการพลิกบทบาทและท้าทายความสามารถของทั้งคู่ ในเรื่องนี้ทั้งเจมส์และแต้วต้องไปเรียนดำน้ำจริงๆ เพื่อถ่ายทำฉากดำน้ำเก็บขยะใต้ทะเลอีกด้วย
สถานที่ฮันนีมูนสวยๆ ในละครถ่ายทำที่จังหวัดน่าน เช่น ม่อนเคียงดาว, วัดพระธาตุแช่แห้ง, วัดภูมินทร์, วัดพระธาตุเขาน้อย, โฮงเจ้าฟองคำ, ซุ้มต้นลีลาวดี หน้าพิพิธภัณฑ์แห่งชาติน่าน
นักแสดง

| ละครโทรทัศน์ | พ> ศ. 2561 |
| --- | --- |
สถานีออกอากาศ: ช่อง 3
ผู้สร้าง: หทัยรัตน์ อมตวณิชย์
ทีมผลิต: ละครไท
บทโทรทัศน์: คนปั้นฝัน
ผู้กำกับการแสดง: ชุดาภา จันทเขตต์
นักแสดงหลัก
ลัคนัย ดิสถาพร (นัย): จิรายุ ตั้งศรีสุข
เหมือนชนก วัชรัมพร (นก): ณฐพร เตมีรักษ์
พิมลแข รุ่งโกศล (แข): อามีนา กูล
ธวัช วัชรัมพร (วัช): ชาตโยดม หิรัญยัษฐิติ
วิสาขา วัชรัมพร (วิ): ธัญญาเรศ เองตระกูล
หมอวงศ์เวศน์: เศรษฐพงศ์ เพียงพอ
เพนนี: พิชชาภา พันธุมจินดา
นักแสดงสมทบ
มาลินี ยศกุล: ดวงตา ตุงคะมณี
ไพพรรณ: ขวัญฤดี กลมกล่อม
จอมยุทธ: เบญจพล เชยอรุณ
สุดใจ: ดีใจ ดีดีดี
พริบพราว: ภัณฑิลา ฟูกลิ่น
นุชนารถ: ฉัตรฑริกา สิทธิพรม
ทอแสง: ไปรมา รัชตะ
พัชรา: สุธิตา เกตานนท์
นักแสดงรับเชิญ
วุฒา:  เปรมณัช สุวรรณานนท์
สาธิต: ปริญ สุภารัตน์
นิ่มนวล รุจิรัตน์: มยุริญ ผ่องผุดพันธ์
สมจินตนา: ดารัณ ฐิตะกวิน
เสี่ย: ประกาศิต โบสุวรรณ
จีน: พงศ์ทิวัตถ์ ตั้งวันเจริญ
แสงอิ่น: ปาจรีย์ ณ นคร
คำลือ: เต๋อ เชิญยิ้ม
หล้า: ด.ช.ชยณัฐ แจ่มใส
นัย (ตอนเด็ก): ด.ช.ณัฐพัชร์ นิมจิรวัฒน์
นก (ตอนเด็ก): ด.ญ.กุลฑีรา ยอดช่าง
การตอบรับ > เรตติ้ง

| ตอนที่ | ออกอากาศ | เรตติ้งทั่วประเทศ (AGB Nielsen) | กรุงเทพมหานคร (Ch3 Thailand) | ต่างจังหวัดในเขตเทศบาล | ต่างจังหวัดนอกเขตเทศบาล |
| --- | --- | --- | --- | --- | --- |
| 1 | 25 มิถุนายน พ.ศ. 2561 | 3.2 | 4.1 | 4.6 | 2.6 |
| 2 | 26 มิถุนายน พ.ศ. 2561 | 3.3 | 4.5 | 4.6 | 2.6 |
| 3 | 2 กรกฎาคม พ.ศ. 2561 | 3.5 | 4.8 | 4.5 | 2.8 |
| 4 | 3 กรกฎาคม พ.ศ. 2561 | 3.6 | 5.3 | 4.4 | 2.9 |
| 5 | 9 กรกฎาคม พ.ศ. 2561 | 3.4 | 4.2 | 4.6 | 2.7 |
| 6 | 10 กรกฎาคม พ.ศ. 2561 | 3.1 | 4.7 | 4.3 | 2.3 |
| 7 | 16 กรกฎาคม พ.ศ. 2561 | 3.7 | 5.4 | 3.8 | 3.2 |
| 8 | 17 กรกฎาคม พ.ศ. 2561 | 4.2 | 5.6 | 5.8 | 3.3 |
| 9 | 23 กรกฎาคม พ.ศ. 2561 | 3.9 | 5.3 | 4.6 | 3.4 |
| 10 | 24 กรกฎาคม พ.ศ. 2561 | 3.7 | 5.6 | 4.2 | 3.1 |
| 11 | 30 กรกฎาคม พ.ศ. 2561 | 3.8 | 4.8 | 4.4 | 3.4 |
| 12 | 31 กรกฎาคม พ.ศ. 2561 | 4.4 | 6.1 | 4.7 | 4.0 |
| 13 | 6 สิงหาคม พ.ศ. 2561 | 4.7 | 7.0 | 5.7 | 3.8 |
| 14 | 7 สิงหาคม พ.ศ. 2561 | 5.4 | 7.3 | 5.7 | 4.9 |
การตอบรับ > คำวิจารณ์

“กันยามาส” ผู้ประพันธ์ “เกมเสน่หา” ออกปากชม ณฐพร จิรายุแลธัญญ่าที่แสดงตีบทแตก แฟนละครในสื่อสังคมโพสต์ชื่นชมว่าละครสนุกตั้งแต่ตอนแรก ณฐพรสามารถเปลี่ยนภาพลักษณ์เป็นคุณหนูตัวร้ายได้ นอกจากนี้ยังพูดถึงมุมกล้อง เทคนิคการถ่ายทำด้วยว่ามุมภาพสวย และในโลกออนไลน์ยังชื่นชมบทละครเกมเสน่หา ที่ได้สอดแทรกสาระความรู้เพื่อเตือนผู้ชมให้รู้จักการแยกขยะให้ถูกวิธี
แหล่งข้อมูลอื่น

บทละคร เกมเสน่หา (เต็มเรื่อง) : dara.trueid.net เก็บถาวร 2018-06-18 ที่ เวย์แบ็กแมชชีน
เรื่องย่อละคร เกมเสน่หา : ไทยรัฐ
เกมเสน่หา ที่สยามโซน
เกมเสน่หา เรื่องย่อ ออนไลน์ไอดอล
เรื่องย่อละคร เกมเสน่หา : drama.nangdee.com
รายชื่อโบราณสถานในกรุงเทพมหานคร (เขตคลองสานและธนบุรี)
เชิงอรรถ

↑  ปัจจุบันเปลี่ยนชื่อเป็นสถาบันจิตเวชศาสตร์สมเด็จเจ้าพระยา
↑  ได้แก่คลองสานช่วงต้นและคลองสมเด็จเจ้าพระยา
ปางเปิดโลก

สำหรับความหมายอื่น ดู พระเจ้าเปิดโลก
ลักษณะพระพุทธรูปปางเปิดโลก
ปางเปิดโลก เป็นพระพุทธรูปอยู่ในอิริยาบถยืนอยู่บนดอกบัว พระหัตถ์ทั้งสองห้อยลงข้างพระวรกาย แบฝ่าพระหัตถ์ทั้งสองออกไปข้างหน้า เป็นกิริยาทรงเปิดโลกบางแบบยกฝ่าพระหัตถ์ทั้งสองขึ้น
มีพระอินทร์ พระพรหม อยู่ฝั่งซ้ายและขวา และมี พระโมคคัลลานะ พระสารีบุตร ทำกริยากราบพระองค์อยู่
ประวัติ

เมื่อครบกำหนด  3 เดือน ที่พระสัมมาสัมพุทธเจ้าเสด็จขึ้นไปจำพรรษาโปรดพุทธมารดา จึงเสด็จลงจากสวรรค์ชั้นดาวดึงส์ พระพุทธองค์ทรงทำโลกวิวรณปาฏิหาริย์ คือ ทรงเปิดโลกทั้ง 3 อันได้แก่ เทวโลก ยมโลก และมนุษยโลก ให้มองเห็นถึงกันหมดด้วยพุทธานุภาพ เหล่าเทวดาในสวรรค์มองเห็นมนุษย์และสัตว์นรก มนุษย์มองเห็นเทวดาและสัตว์นรก สัตว์นรกมองเห็นมนุษย์และเทวดา แล้วจึงเสด็จลีลาลงจากสวรรค์ชั้นดาวดึงส์สู่สังกัสสนคร ในวันมหาปวารณา (วันขึ้น 15 ค่ำ เดือน 11)
ความเชื่อและคตินิยม

เป็นพระพุทธรูปประจำรัชกาลสมเด็จพระเจ้าอุทุมพร
เทศบาลเมือง

เทศบาลเมือง เป็นการปกครองส่วนท้องถิ่นแบบเทศบาลสำหรับเมืองขนาดกลาง จัดตั้งโดยประกาศกระทรวงมหาดไทยตามพระราชบัญญัติเทศบาล พ.ศ. 2496
ท้องถิ่นที่จะได้รับการจัดตั้งเป็นเทศบาลเมืองนั้น คือ ท้องถิ่นอันเป็นที่ตั้งศาลากลางจังหวัด เช่น เทศบาลเมืองพังงา (ที่ตั้งศาลากลางจังหวัดพังงา) เทศบาลเมืองสระแก้ว (ที่ตั้งศาลากลางจังหวัดสระแก้ว) หรือท้องถิ่นที่มีจำนวนราษฎรมากกว่า 10,000 คน และมีรายได้เพียงพอที่จะปฏิบัติหน้าที่ของเทศบาลเมืองตามที่กฎหมายกำหนดไว้ แต่ก็มีท้องถิ่นบางแห่งที่ไม่ได้เป็นที่ตั้งศาลากลางจังหวัดและมีจำนวนประชากรไม่ถึง 10,000 คน แต่ก็มีฐานะเป็นเทศบาลเมือง เนื่องจากได้รับการจัดตั้งขึ้นตามกฎหมายเทศบาลสมัยแรก ๆ ซึ่งวางเกณฑ์ต่างจากปัจจุบัน เช่น เทศบาลเมืองเสนา จังหวัดพระนครศรีอยุธยา
เทศบาลเมืองหลายแห่งมีฐานะเดิมเป็นเทศบาลตำบล เช่น เทศบาลตำบลดอกคำใต้ เทศบาลตำบลชะอำ ที่ต่อมาได้ยกฐานะเป็นเทศบาลเมืองดอกคำใต้และเทศบาลเมืองชะอำตามลำดับ แต่ก็มีบางแห่งที่ได้รับการยกฐานะข้ามขั้นจากองค์การบริหารส่วนตำบลขึ้นมาโดยไม่เป็นเทศบาลตำบลมาก่อน เช่น องค์การบริหารส่วนตำบลเกาะจันทร์ จังหวัดชลบุรี ที่ได้รับการยกฐานะเป็นเทศบาลเมืองปรกฟ้า, องค์การบริหารส่วนตำบลทุ่งตำเสา จังหวัดสงขลา ที่ได้รับการยกฐานะเป็นเทศบาลเมืองทุ่งตำเสา ทั้งนี้ หากท้องถิ่นใดได้รับการยกฐานะขึ้นเป็นเทศบาลเมืองไปแล้วเป็นเวลา 1 ปี ตำแหน่งกำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล และสารวัตรกำนันในท้องถิ่นนั้น ๆ จะสิ้นสุดลง
นอกจากเทศบาลเมืองอันเป็นที่ตั้งศาลากลางจังหวัดจะมีชื่อเรียกตามชื่อจังหวัดแล้ว (ยกเว้นตัวจังหวัดที่เป็นเทศบาลนครแล้วจำนวน 22 จังหวัด และตัวจังหวัดสุโขทัยซึ่งมีชื่อว่า เทศบาลเมืองสุโขทัยธานี) เทศบาลเมืองที่ตั้งอยู่ในตัวอำเภอโดยทั่วไปมักมีชื่อตามชื่ออำเภอหรือตำบลที่เทศบาลตั้งอยู่ เช่น เขตเทศบาลเมืองสวรรคโลก ครอบคลุมเขตตำบลเมืองสวรรคโลก อำเภอสวรรคโลก จังหวัดสุโขทัย แต่ก็มีบางแห่งที่ไม่ใช้ชื่ออำเภอหรือตำบลเป็นชื่อ เช่น เขตเทศบาลเมืองลัดหลวง ครอบคลุมเขตตำบลบางพึ่ง ตำบลบางจาก และตำบลบางครุ อำเภอพระประแดง จังหวัดสมุทรปราการ
เทศบาลเมืองมีนายกเทศมนตรีทำหน้าที่หัวหน้าฝ่ายบริหารและมีสภาเทศบาลซึ่งประกอบด้วยสมาชิกจำนวน 18 คนที่ราษฎรในเขตเทศบาลเลือกตั้งมาทำหน้าที่ฝ่ายนิติบัญญัติ นายกเทศมนตรีมาจากการเลือกตั้งโดยตรงของราษฎรในเขตเทศบาล โดยเทศบาลเมืองมีหน้าที่รักษาความสงบเรียบร้อยและความสะอาด สร้างและบำรุงถนนและท่าเรือ ดับเพลิงและกู้ภัย จัดการศึกษา ให้บริการสาธารณสุข สังคมสงเคราะห์ และรักษาวัฒนธรรมอันดีในท้องถิ่น นอกจากนี้ยังอาจจัดให้มีสาธารณูปโภคและสาธารณูปการอื่น ๆ ได้ตามสมควร
รายชื่อเทศบาลเมืองในประเทศไทย

ปัจจุบันมีเทศบาลเมืองทั้งสิ้น 201 แห่ง
รายชื่อเทศบาลเมืองในประเทศไทย > ภาคเหนือ

มี 14 แห่ง
| จังหวัด | ลำดับ ที่ | ชื่อเทศบาล | อำเภอที่ตั้ง | เนื้อที่ (ตร> กม.) | ประชากร สิ้นปี 2567 (คน) | ความหนาแน่น (คน/ตร> กม.) | ปีที่ได้รับการจัดตั้งเป็นเทศบาลเมือง | ชื่อและ/หรือฐานะ ก่อนหน้า |
| --- | --- | --- | --- | --- | --- | --- | --- | --- |
|  เชียงใหม่ | 1 |  เทศบาลเมืองต้นเปา |  สันกำแพง | 15.36  | 20,682  | 1,346.48  | 2553  |  เทศบาลตำบลต้นเปา |
|  เชียงใหม่ | 2 |  เทศบาลเมืองเมืองแกนพัฒนา |  แม่แตง | 24.00  | 11,904  | 496.00  | 2550  |  เทศบาลตำบลเมืองแกนพัฒนา |
|  เชียงใหม่ | 3 |  เทศบาลเมืองแม่โจ้ |  สันทราย | 19.46  | 23,188  | 1,191.57  | 2551  |  เทศบาลตำบลแม่โจ้ |
|  เชียงใหม่ | 4 |  เทศบาลเมืองแม่เหียะ |  เมืองเชียงใหม่ | 24.41  | 19,967  | 817.98  | 2554  |  เทศบาลตำบลแม่เหียะ |
|  น่าน | 1 |  เทศบาลเมืองน่าน |  เมืองน่าน | 7.60  | 18,417  | 2,423.29  | 2479  | – |
|  พะเยา | 1 |  เทศบาลเมืองดอกคำใต้ |  ดอกคำใต้ | 29.20  | 11,992  | 410.68  | 2551  |  เทศบาลตำบลดอกคำใต้ |
|  พะเยา | 2 |  เทศบาลเมืองพะเยา |  เมืองพะเยา | 9.00  | 15,419  | 1,713.22  | 2480  | – |
|  แพร่ | 1 |  เทศบาลเมืองแพร่ |  เมืองแพร่ | 9.00   | 13,716  | 1,524.00  | 2478  | – |
|  แม่ฮ่องสอน | 1 |  เทศบาลเมืองแม่ฮ่องสอน |  เมืองแม่ฮ่องสอน | 6.00  | 6,821  | 1,136.83  | 2479  | – |
|  ลำพูน | 1 |  เทศบาลเมืองลำพูน |  เมืองลำพูน | 6.00  | 10,960  | 1,826.67  | 2479  | – |
|  ลำปาง | 1 |  เทศบาลเมืองเขลางค์นคร |  เมืองลำปาง | 195.49  | 58,574  | 299.63  | 2547  |  เทศบาลตำบลชมพู |
|  ลำปาง | 2 |  เทศบาลเมืองพิชัย |  เมืองลำปาง | 16.50  | 13,193  | 799.58  | 2556  |  เทศบาลตำบลพิชัย |
|  ลำปาง | 3 |  เทศบาลเมืองล้อมแรด |  เถิน | 43.00  | 13,492  | 313.77  | 2558  |  เทศบาลตำบลล้อมแรด |
|  อุตรดิตถ์ | 1 |  เทศบาลเมืองอุตรดิตถ์ |  เมืองอุตรดิตถ์ | 13.49  | 27,815  | 2,061.90  | 2478  |  สุขาภิบาลเมืองอุตรดิตถ์ |
รายชื่อเทศบาลเมืองในประเทศไทย > ภาคตะวันออก

มี 24 แห่ง
| จังหวัด | ลำดับ ที่ | ชื่อเทศบาล | อำเภอที่ตั้ง | เนื้อที่ (ตร> กม.) | ประชากร สิ้นปี 2567 (คน) | ความหนาแน่น (คน/ตร> กม.) | ปีที่ได้รับการจัดตั้งเป็นเทศบาลเมือง | ชื่อและ/หรือฐานะ ก่อนหน้า |
| --- | --- | --- | --- | --- | --- | --- | --- | --- |
|  จันทบุรี | 1 |  เทศบาลเมืองขลุง |  ขลุง | 3.18  | 10,060  | 3,163.52  | 2538  |  เทศบาลตำบลขลุง |
|  จันทบุรี | 2 |  เทศบาลเมืองจันทนิมิต |  เมืองจันทบุรี | 7.10  | 11,445  | 1,611.97  | 2553  |  เทศบาลตำบลจันทนิมิต |
|  จันทบุรี | 3 |  เทศบาลเมืองจันทบุรี |  เมืองจันทบุรี | 10.25  | 20,944  | 2,043.32  | 2478  |  สุขาภิบาลเมืองจันทบุรี |
|  จันทบุรี | 4 |  เทศบาลเมืองท่าช้าง |  เมืองจันทบุรี | 11.75  | 14,105  | 1,200.43  | 2550  |  เทศบาลตำบลท่าช้าง |
|  จันทบุรี | 5 |  เทศบาลเมืองท่าใหม่ |  ท่าใหม่ | 30.40  | 9,910  | 325.99  | 2555  |  เทศบาลตำบลท่าใหม่ |
|  ฉะเชิงเทรา | 1 |  เทศบาลเมืองฉะเชิงเทรา |  เมืองฉะเชิงเทรา | 12.76  | 36,318  | 2,846.24  | 2478  |  สุขาภิบาลเมืองฉะเชิงเทรา |
|  ชลบุรี | 1 |  เทศบาลเมืองชลบุรี |  เมืองชลบุรี | 4.57  | 22,563  | 4,937.20  | 2478  |  สุขาภิบาลเมืองชลบุรี |
|  ชลบุรี | 2 |  เทศบาลเมืองบ้านบึง |  บ้านบึง | 8.02  | 19,341  | 2,411.60  | 2544  |  เทศบาลตำบลบ้านบึง |
|  ชลบุรี | 3 |  เทศบาลเมืองบ้านสวน |  เมืองชลบุรี | 7.87  | 69,157  | 8,787.42  | 2548  |  เทศบาลตำบลบ้านสวน |
|  ชลบุรี | 4 |  เทศบาลเมืองปรกฟ้า |  เกาะจันทร์ | 182.06  | 14,476  | 79.51  | 2554  |  องค์การบริหารส่วนตำบลเกาะจันทร์ |
|  ชลบุรี | 5 |  เทศบาลเมืองพนัสนิคม |  พนัสนิคม | 2.76  | 9,724  | 3,523.19  | 2480  | – |
|  ชลบุรี | 6 |  เทศบาลเมืองศรีราชา |  ศรีราชา | 4.06  | 24,641  | 6,069.21  | 2538  |  เทศบาลตำบลศรีราชา |
|  ชลบุรี | 7 |  เทศบาลเมืองสัตหีบ |  สัตหีบ | 6.22  | 21,056  | 3,385.21  | 2550  |  เทศบาลตำบลสัตหีบ |
|  ชลบุรี | 8 |  เทศบาลเมืองแสนสุข |  เมืองชลบุรี | 20.27  | 46,392  | 2,288.70  | 2544  |  เทศบาลตำบลแสนสุข |
|  ชลบุรี | 9 |  เทศบาลเมืองหนองปรือ |  บางละมุง | 45.54  | 94,125  | 2,066.86  | 2549  |  องค์การบริหารส่วนตำบลหนองปรือ |
|  ชลบุรี | 10 |  เทศบาลเมืองอ่างศิลา |  เมืองชลบุรี | 18.60  | 37,594  | 2,021.18  | 2554  |  เทศบาลตำบลอ่างศิลา |
|  ตราด | 1 |  เทศบาลเมืองตราด |  เมืองตราด | 2.52  | 8,411  | 3,337.70  | 2478  |  สุขาภิบาลเมืองตราด |
|  ปราจีนบุรี | 1 |  เทศบาลเมืองปราจีนบุรี |  เมืองปราจีนบุรี | 8.34  | 15,770  | 1,890.89  | 2478  |  สุขาภิบาลเมืองปราจีนบุรี |
|  ปราจีนบุรี | 2 |  เทศบาลเมืองหนองกี่ |  กบินทร์บุรี | 68.26  | 15,967  | 233.91  | 2563  |  องค์การบริหารส่วนตำบลหนองกี่ |
|  ระยอง | 1 |  เทศบาลเมืองบ้านฉาง |  บ้านฉาง | 24.00  | 31,990  | 1,332.92  | 2548  |  เทศบาลตำบลบ้านฉาง |
|  ระยอง | 2 |  เทศบาลเมืองมาบตาพุด |  เมืองระยอง, นิคมพัฒนา | 148.96  | 79,773  | 535.53  | 2544  |  เทศบาลตำบลมาบตาพุด |
|  สระแก้ว | 1 |  เทศบาลเมืองวังน้ำเย็น |  วังน้ำเย็น | 61.50  | 20,288  | 329.89  | 2553  |  เทศบาลตำบลวังน้ำเย็น |
|  สระแก้ว | 2 |  เทศบาลเมืองสระแก้ว |  เมืองสระแก้ว | 28.00  | 18,268  | 652.43  | 2538   |  สุขาภิบาลสระแก้ว |
|  สระแก้ว | 3 |  เทศบาลเมืองอรัญญประเทศ |  อรัญประเทศ | 5.00  | 17,070  | 3,414.00  | 2547  |  เทศบาลตำบลอรัญญประเทศ |
รายชื่อเทศบาลเมืองในประเทศไทย > ภาคตะวันตก

มี 13 แห่ง
| จังหวัด | ลำดับ ที่ | ชื่อเทศบาล | อำเภอที่ตั้ง | เนื้อที่ (ตร> กม.) | ประชากร สิ้นปี 2567 (คน) | ความหนาแน่น (คน/ตร> กม.) | ปีที่ได้รับการจัดตั้งเป็นเทศบาลเมือง | ชื่อและ/หรือฐานะ ก่อนหน้า |
| --- | --- | --- | --- | --- | --- | --- | --- | --- |
|  กาญจนบุรี | 1 |  เทศบาลเมืองกาญจนบุรี |  เมืองกาญจนบุรี, ท่าม่วง | 9.16  | 24,624  | 2,688.21  | 2478  | – |
|  กาญจนบุรี | 2 |  เทศบาลเมืองท่าเรือพระแท่น |  ท่ามะกา | 7.26  | 10,357  | 1,426.58  | 2547  |  เทศบาลตำบลท่าเรือพระแท่น |
|  กาญจนบุรี | 3 |  เทศบาลเมืองปากแพรก |  เมืองกาญจนบุรี | 47.80  | 28,590  | 598.12  | 2563  |  เทศบาลตำบลปากแพรก |
|  ตาก | 1 |  เทศบาลเมืองตาก |  เมืองตาก | 7.27  | 15,058  | 2,071.25  | 2479  | – |
|  ประจวบคีรีขันธ์ | 1 |  เทศบาลเมืองประจวบคีรีขันธ์ |  เมืองประจวบคีรีขันธ์ | 14.00  | 17,531  | 1,252.21  | 2478  | – |
|  ประจวบคีรีขันธ์ | 2 |  เทศบาลเมืองหัวหิน |  หัวหิน | 86.36  | 61,487  | 711.98  | 2547  |  เทศบาลตำบลหัวหิน |
|  เพชรบุรี | 1 |  เทศบาลเมืองชะอำ |  ชะอำ | 110.00  | 42,719  | 388.35  | 2547  |  เทศบาลตำบลชะอำ |
|  เพชรบุรี | 2 |  เทศบาลเมืองเพชรบุรี |  เมืองเพชรบุรี | 5.40  | 19,462  | 3,604.07  | 2478  |  สุขาภิบาลเมืองเพชรบุรี |
|  ราชบุรี | 1 |  เทศบาลเมืองจอมพล |  จอมบึง | 78.72  | 11,133  | 141.43  | 2563  |  องค์การบริหารส่วนตำบลจอมบึง |
|  ราชบุรี | 2 |  เทศบาลเมืองท่าผา |  บ้านโป่ง | 34.95  | 19,942  | 570.59  | 2557  |  เทศบาลตำบลท่าผา |
|  ราชบุรี | 3 |  เทศบาลเมืองบ้านโป่ง |  บ้านโป่ง | 2.91  | 14,644  | 5,032.30  | 2478  |  สุขาภิบาลท้องที่บ้านโป่ง |
|  ราชบุรี | 4 |  เทศบาลเมืองโพธาราม |  โพธาราม | 2.65  | 7,948  | 2,999.25  | 2478  |  สุขาภิบาลท้องที่โพธาราม |
|  ราชบุรี | 5 |  เทศบาลเมืองราชบุรี |  เมืองราชบุรี | 8.70  | 32,704  | 3,759.08  | 2478  |  สุขาภิบาลเมืองราชบุรี |
รายชื่อเทศบาลเมืองในประเทศไทย > ในอดีต

มี 1 แห่ง
| จังหวัด | ลำดับ ที่ | ชื่อเทศบาล | อำเภอที่ตั้ง | เนื้อที่ (ตร> กม.) | ปีที่ได้รับการจัดตั้งเป็นเทศบาลเมือง | ยกเลิก | ชื่อและ/หรือฐานะ ก่อนหน้า |
| --- | --- | --- | --- | --- | --- | --- | --- |
|  พระตะบอง | 1 |  เทศบาลเมืองพระตะบอง |  เมืองพระตะบอง |  | 2485  | 2489  | – |
ดูเพิ่ม

เทศบาลนคร
เทศบาลตำบล
รายชื่อเทศบาลเมืองในประเทศไทยเรียงตามจำนวนประชากร
ปางรำพึง

ปางรำพึง พระประจำวันศุกร์
ปางรำพึง เป็นพระพุทธรูปอยู่ในอิริยาบถประทับยืน พระหัตถ์ทั้งสองประสานยกขึ้นประทับที่พระอุระ (อก) พระหัตถ์ขวาทับพระหัตถ์ซ้าย
ประวัติ

ขณะที่พระพุทธเจ้าประทับเสวยวิมุตติสุขอยู่ใต้ต้นไทร พระองค์ทรงพิจารณาเห็นว่า ธรรมที่พระพุทธองค์ทรงตรัสรู้นั้นมีความละเอียดและลึกซึ้งมาก เป็นสิ่งที่เหล่าปุถุชนคนธรรมดาผู้มากไปด้วยกิเลสยากจะเข้าใจได้เมื่อได้ฟังธรรม แล้วจะมีใครสักคนที่จะเข้าใจธรรมของพระพุทธองค์ไม่ หากสอนไปแล้วเกิดไม่เข้าใจก็เปล่าประโยชน์ พระทัยหนึ่งจึงเกิดความมักน้อยว่าจะไม่แสดงธรรมเพื่อโปรดใครเลย ด้วยพระพุทธดำริของพระพุทธเจ้าได้ทราบไปถึงท้าวสหัมบดีพรหมในพรหมโลก ท้าวสหัมบดีพรหมจึงตกพระทัยเป็นอย่างยิ่ง ถึงกับทรงเปล่งวาจาอันดังถึงสามครั้งว่า "โลกจะฉิบหายในครั้งนี้" ท้าวสหัมบดีพรหมพร้อมเทพบริษัทก็ได้ลงจากพรหมโลกมาเข้าเฝ้าพระพุทธเจ้าและทูลอาราธนาให้ทรงแสดงธรรมโปรดชาวโลก โดยอธิบายว่า ในโลกนี้ยังมีสัตว์ในโลกทั้งหลายนี้ ที่มีกิเลสเบาบางพอที่จะฟังธรรมของพระองค์ได้นั้นยังมีอยู่ ขอพระผู้มีพระภาคเจ้าแสดงพระสัทธรรมเทศนาโปรดชาวโลกในครั้งนี้เทอญ พระผู้มีพระภาค ทรงทราบคำทูลอาราธนาของท้าวสหัมบดีพรหม และทรงอาศัยความกรุณาในหมู่สัตว์ จึงทรงตรวจดูสัตวโลกด้วยพุทธจักษุ ได้ทรงเห็นสัตว์ทั้งหลายที่มีธุลีคือกิเลสในจักษุน้อยก็มี มากก็มี ที่มีอินทรีย์แก่กล้าก็มี ที่มีอินทรีย์อ่อนก็มี ที่มีอาการดีก็มี ที่มีอาการทรามก็มี ที่จะสอนให้รู้ได้ง่ายก็มี ที่จะสอนให้รู้ได้ยากก็มี ที่มีปกติเห็นปรโลกและโทษโดยความเป็นภัยอยู่ก็มี
มีอุปมาเหมือน ดอกอุบลในกออุบล ดอกปทุมในกอปทุม ดอกบุณฑริกในกอบุณฑริก ที่เกิดแล้วในน้ำ เจริญแล้วในน้ำ งอกงามแล้วในน้ำ
บัว 3 เหล่า ดังนี้
บางเหล่ายังจมในน้ำ อันน้ำเลี้ยงไว้
บางเหล่าตั้งอยู่เสมอน้ำ
บางเหล่าตั้งอยู่พ้นน้ำ อันน้ำไม่ติดแล้ว
หลังจากพระพุทธองค์ทรงได้พิจารณาเห็นความแตกต่างของระดับสติปัญญาของบุคคลในโลกนี้เปรียบเสมือนด้วย
บุคคลสี่จำพวก คือ
อุคฆฏิตัญญู คือ พวกที่มีสติปัญญาฉลาดเฉลียว เป็นสัมมาทิฏฐิ เมื่อได้ฟังธรรมก็สามารถรู้ และเข้าใจในเวลาอันรวดเร็ว เปรียบเสมือนดอกบัวที่อยู่พ้นน้ำ เมื่อต้องแสงอาทิตย์ก็เบ่งบานทันที
วิปจิตัญญู คือ พวกที่มีสติปัญญาดี เป็นสัมมาทิฏฐิ เมื่อได้ฟังธรรมแล้วพิจารณาตามและได้รับการอบรมฝึกฝนเพิ่มเติม จะสามารถรู้และเข้าใจได้ในเวลาอันไม่ช้า เปรียบเสมือนดอกบัวที่อยู่ปริ่มน้ำซึ่งจะบานในวันถัดไป
เนยยะ คือ พวกที่มีสติปัญญาน้อย แต่เป็นสัมมาทิฏฐิ เมื่อได้ฟังธรรมแล้วพิจารณาตามและได้รับการอบรมฝึกฝนเพิ่มอยู่เสมอ มีความขยันหมั่นเพียรไม่ย่อท้อ มีสติมั่นประกอบด้วยศรัทธา ปสาทะ ในที่สุดก็สามารถรู้และเข้าใจได้ในวันหนึ่งข้างหน้า เปรียบเสมือนดอกบัวที่อยู่ใต้น้ำ ซึ่งจะค่อย ๆ โผล่ขึ้นเบ่งบานได้ในวันหนึ่ง
ปทปรมะ คือ พวกที่ไร้สติปัญญา และยังเป็นมิจฉาทิฏฐิ แม้ได้ฟังธรรมก็ไม่อาจเข้าใจความหมายหรือรู้ตามได้ ทั้งยังขาดศรัทธาปสาทะ ไร้ซึ่งความเพียร เปรียบเสมือนดอกบัวที่จมอยู่กับโคลนตม ยังแต่จะตกเป็นอาหารของเต่าปลา ไม่มีโอกาสโผล่ขึ้นพ้นน้ำเพื่อเบ่งบาน
พระผู้มีพระภาคทรงตรวจดูสัตวโลกด้วยพุทธจักษุ ได้ทรงเห็นสัตว์ทั้งหลาย บางพวก มีธุลีคือกิเลสในจักษุน้อย บางพวกมีธุลีคือกิเลสในจักษุมาก บางพวกมีอินทรีย์แก่กล้า บางพวกมีอินทรีย์อ่อน บางพวกมีอาการดี บางพวกมีอาการทราม บางพวกสอนให้รู้ได้ง่าย บางพวกสอนให้รู้ได้ยาก บางพวกมีปกติเห็นปรโลกและโทษโดยความเป็นภัยอยู่ ฉันนั้น เหมือนกัน ครั้นแล้วได้ตรัสคาถาตอบท้าวสหัมบดีพรหมว่า ดังนี้ เราเปิดประตูอมตะแก่ท่านแล้ว สัตว์เหล่าใดจะฟัง จงปล่อยศรัทธามาเถิด ดูกรพรหม เพราะเรา มีความสำคัญในความลำบาก จึงไม่แสดงธรรม ที่เราคล่องแคล่ว ประณีต ในหมู่มนุษย์ ครั้นท้าวสหัมบดีพรหมทราบว่า พระผู้มีพระภาคทรงประทานโอกาสเพื่อจะแสดงธรรม แล้ว จึงถวายบังคมพระผู้มีพระภาคทำประทักษิณแล้ว อันตรธานไปในที่นั้นแล
ลักษณะพระพุทธรูป

พระพุทธรูปปางรำพึง ที่เป็นพระพุทธรูปประจำพระชนมวารพระบรมราชชนก
พระพุทธรูปปางรำพึง ที่เป็นพระพุทธรูปประจำพระชนมวารพระพันปีหลวงฯ
ความเชื่อและคตินิยม

เป็นพระประจำวันเกิดของคนเกิดวันศุกร์
เป็นพระพุทธรูปประจำรัชกาลสมเด็จพระศรีสุธรรมราชา
พระคาถาบูชา สวด 21 จบ
ปางลีลา

พระศรีศากยะทศพลญาณปางลีลา ประดิษฐาน ณ พุทธมณฑล
ปางลีลา เป็นพระพุทธรูปมีลักษณะกำลังก้าวพระบาท (ก้าวเดิน) พุทธลักษณะทรงยกพระบาทขวาจะก้าว ห้อยพระหัตถ์ขวาท่าไกว พระหัตถ์ซ้ายยกเสมอพระอุระป้องไปเบื้องหน้าเป็นกิริยาเดิน
ยอร์ช เซเดส์ กล่าวว่า สมัยสุโขทัยก็มีการหล่อพระพุทธรูปเป็นแบบซึ่งแตกต่างไปจากพระพุทธรูปขอม มอญ และพม่า และมักแสดงเป็นรูปปางลีลา ซึ่งเป็นปางที่ไม่รู้จักกันเลยในประเทศกัมพูชา มอญหรือพม่า
ประวัติ

เมื่อครั้งที่พระพุทธเจ้าเสด็จลงจากสวรรค์ชั้นดาวดึงส์ พร้อมด้วยเหล่าเทวดาและพรหมที่ตามมาส่งเสด็จนั้น ขบวนตามเสด็จมาหยุด ณ ประตูสังกัสสนคร เมืองที่พระสารีบุตรจำพรรษาอยู่ พระพุทธองค์ทรงมีพุทธลีลาและพระสิริงดงามยิ่ง ครอบงำรัศมีของเหล่าเทวดาและพรหมทั้งหลาย เป็นภาพที่งดงามเหนือคำบรรยาย เป็นที่ชื่นชมโสมนัสแก่พุทธบริษัทที่เฝ้ารับเสด็จ
ลักษณะพระพุทธรูป

พระพุทธรูปปางลีลา ศิลปสุโขทัย
พระศรีศากยะทศพลญาณ ประธานพุทธมณฑลสุทรรศน์ ปางลีลา ประดิษฐาน ณ พุทธมณฑล
ความเชื่อและคตินิยม

เป็นพระประจำวันเกิดของคนเกิดวันอังคารด้วยอีกปางหนึ่ง
เป็นพระประจำเดือนสิบเอ็ด
เป็นพระพุทธรูปประจำรัชกาลสมเด็จพระที่นั่งสุริยาศน์อมรินทร์ (พระเจ้าเอกทัศ)
ปางนาคาวโลก

พระพุทธรูปปางนาคาวโลก ณ วัดพระปฐมเจดีย์ราชวรมหาวิหาร
ปางนาคาวโลก เป็นพระพุทธรูปอยู่ในอิริยาบถยืน พระหัตถ์ขวาห้อยเยื้องมาข้างหน้าวางไว้ที่พระเพลา (ตัก) ด้านซ้าย พระหัตถ์ซ้ายห้อยลงข้างพระองค์ตามปกติ บางแบบพระหัตถ์ซ้ายห้อยมาข้างหน้า พระหัตถ์ขวาห้อยลงตามปกติ เอี้ยวพระวรกายผินพระพักตร์เหลียวไปข้างหลัง บางแบบพระหัตถ์ขวายกขึ้นเสมอพระอุระ (อก)
ประวัติ

วันหนึ่งเมื่อพระสัมมาสัมพุทธเจ้ามีพระชนมายุ 79 พรรษาแล้ว ทรงนำเหล่าภิกษุสงฆ์เสด็จออกจากรุงเวสาลี พร้อมรับสั่งว่า การเห็นกรุงเวสาลีครั้งนี้เป็นปัจฉิมทัศนา คือ เป็นการเห็นครั้งสุดท้าย การตรัสเช่นนี้ถือเป็นมรณญาณ เป็นลางบอกให้ทราบว่าพระพุทธองค์ใกล้ปรินิพพานแล้ว และทรงทราบด้วยพระญาณว่า แม้มหาชนทั่วไปก็ไม่อาจเห็นเมืองเวสาลีอีก เพราะหลังพระพุทธองค์ปรินิพพาน กองทัพของพระเจ้าอชาตศัตรูจะเข้ายึดเมืองเวสาลีเพราะกษัตริย์ลิจฉวีไม่ได้ตั้งมั่นในอาปริหานิยธรรมที่พระพุทธองค์ประทานสำหรับใช้ปกครองร่วมกัน ซึ่งเคยต้านทัพของพระเจ้าอชาตศัตรูไว้ได้ถึง 2 ครั้ง การทอดพระเนตรครั้งนี้ เรียกว่า "นาคาวโลก" คือการเหลียวมองอย่างพญาช้าง สถานที่นี้มีผู้สร้างเจดีย์เอาไว้เรียกว่า "นาคาวโลกเจดีย์"
ความเชื่อและคตินิยม

เป็นพระพุทธรูปประจำเดือน 4
เป็นพระพุทธรูปประจำรัชกาลสมเด็จพระมหาธรรมราชาธิราช
ปางห้ามพระแก่นจันทน์

พระพุทธรูปปางห้ามพระแก่นจันทน์ ที่เป็นพระพุทธรูปประจำพระชนมวารสมเด็จพระนางเจ้ารำไพพรรณี พระบรมราชินี
ปางพระห้ามพระแก่นจันทน์ เป็นพระพุทธรูปอยู่ในพระอิริยาบถยืน ห้อยพระหัตถ์ขวาลงข้างพระวรกาย ฝ่าพระหัตถ์ซ้ายยกขึ้นเสมอพระอุระ (อก) และยื่นออกไปข้างหน้าเป็นกิริยาทรงห้าม
ประวัติ

ตามคัมภีร์อรรถกถา (คัมภีร์ชั้นหลังพระไตรปิฎก) กล่าวว่าเมื่อครั้งที่พระพุทธเจ้าเสด็จจำพรรษา ณ สวรรค์ชั้นดาวดึงส์นั้น มีตำนานกล่าวว่าพระเจ้าปเสนทิโกศล กษัตริย์แห่งนครสาวัตถีทรงลำลึกถึงพระพุทธองค์มาก ด้วยความเคารพรักและศรัทธาจึงสั่งให้ช่างหลวงทำพระพุทธรูปลักษณะคล้ายองค์พระสัมมาสัมพุทธเจ้าด้วยไม้แก่นจันทน์หอมอย่างดี ประดิษฐานไว้ในพระราชนิเวศน์เพื่อสักการบูชา พระไม้แก่นจันทน์องค์นี้ถือว่าเป็นพระพุทธรูปองค์แรกในพระพุทธศาสนา เมื่อพระพุทธเจ้าเสด็จกลับมา และได้มาทรงเยี่ยมพระเจ้าปเสนทิโกศล พระพุทธรูปไม้แก่นจันทน์องค์ดังกล่าวก็ได้แสดงปาฏิหาริย์ ลอยจากพระแท่น เพื่อให้องค์พระสัมมาสัมพุทธเจ้าประทับ องค์พระสัมมาสัมพุทธเจ้าจึงได้ทรงห้ามรูปเปรียบพระองค์ ไม่ให้ลอยไปที่อื่น  และยังได้ทรงบอกถึงอานิสงส์ในการสร้างรูปเปรียบของพระองค์ให้พระเจ้าปเสนทิโกศลรับฟังอีกด้วย
ความเชื่อและคตินิยม

เป็นพระพุทธรูปประจำรัชกาลสมเด็จพระศรีเสาวภาคย์
ปางห้ามมาร

พระพุทธรูปปางห้ามมาร ณ วัดพระปฐมเจดีย์ราชวรมหาวิหาร
ปางห้ามมาร เป็นพระพุทธรูปอยู่ในอิริยาบถประทับ (นั่ง) ขัดสมาธิราบ พระหัตถ์ซ้ายวางหงาย อยู่บนพระเพลา (ตัก) พระหัตถ์ขวายกขึ้นป้องเสมอพระอุระ (อก) แสดงอาการห้าม
ประวัติ

หลังจากที่พระพุทธโคตมทรงพิจารณาธรรมในเรือนแก้วแล้ว พระองค์จึงเสด็จไปประทับใต้ต้นไทร ธิดามาร 3 พี่น้อง คือ นางราคา นางตัณหา นางอรดี ได้อาสาผู้เป็นบิดาไปทำลายตบะเดชะของพระพุทธองค์ ด้วยการเนรมิตร่างเป็นสตรีที่สวยงามในวัยต่าง ๆ ตลอดจนแสดงอิตถียาโดยการฟ้อนรำขับร้อง แต่พระพุทธองค์ไม่ทรงเอาพระทัยใส่ กลับขับไล่ธิดามารให้หลีกไป
และในพรรษาสุดท้ายแห่งพระชนมายุ พญามารได้อาราธนาให้พระพุทธองค์ปรินิพพาน พระพุทธโคตมทำปางห้ามมารและบอกให้พญามารว่า
พญามาร ท่านอย่าทรงเกรงใจเราอีกเลย ความปรินิพพานจะมีขึ้นในอีกไม่ช้า นับแต่นี้ไปอีก 3 เดือน เราจะดับขันธ์ปรินิพพาน
เมื่อพระพุทธโคตมตรัสห้ามมารแล้ว พญามารจึงตรัสให้รักษาวาจา จากนั้นก็หายตัวไป
ความเชื่อและคตินิยม

เป็นพระพุทธรูปประจำรัชกาลสมเด็จพระรามาธิบดีที่ ๒ (พระเชษฐาธิราช)
ปางปลงอายุสังขาร

พระพุทธรูปปางปลงอายุสังขาร ณ วัดพระปฐมเจดีย์ราชวรมหาวิหาร
ปางปลงอายุสังขาร เป็นพระพุทธรูปอยู่ในอิริยาบถประทับ (นั่ง) ขัดสมาธิ พระหัตถ์ซ้ายวางบนพระชานุ (เข่า) บางแบบวางหงายบนพระเพลา (ตัก) พระหัตถ์ขวายกขึ้นทาบที่พระอุระ (อก) เป็นอาการลูบพระวรกาย
ประวัติ

เมื่อครั้งที่พระพุทธเจ้าประทับ ณ ปาวาลเจดีย์ มารมาทูลอาราธนาให้ปรินิพพาน เมื่อพระพุทธองค์ทรงปลงอายุสังขาร ก็เกิดอัศจรรย์แผ่นดินไหว กลองทิพย์ก็บันลือลั่นในอากาศ พระอานนท์บังเกิดความพิศวงในบุพพนิมิตจึงทูลถามถึงสาเหตุที่ทำให้เกิดอัศจรรย์นี้ พระพุทธองค์ทรงตรัสว่า ได้ปลงอายุสังขารแล้ว ต่อแต่นี้ไปอีก 3 เดือน จะปรินิพพาน พระอานนท์จึงทูลอาราธนาให้ดำรงพระชนม์ชีพอยู่ตลอดกัปหนึ่งเพื่ออนุเคราะห์เกื้อกูลแก่สัตว์โลก พระพุทธองค์ตรัสว่าได้ทรงแสดงโอฬาริกนิมิตถึง 16 ครั้ง แต่พระอานนท์มิได้ทูลอาราธนาให้ดำรงพระชนม์ชีพอยู่ต่อ และบัดนี้พญามารได้ทูลอาราธนาให้พระพุทธองค์ดับขันธปรินิพพานแล้ว พระพุทธองค์ได้สละแล้ว จะนำสิ่งนั้นกลับมาอีกด้วยเหตุใด
ความเชื่อและคตินิยม

เป็นพระพุทธรูปประจำรัชกาลสมเด็จพระยอดฟ้า
แกรนด์ดัชชีบาเดิน

แกรนด์ดัชชีแห่งบาเดิน (เยอรมัน: Großherzogtum Baden) เป็นรัฐในทางตะวันตกเฉียงใต้ของเยอรมนี ตั้งอยู่ทางฝั่งตะวันออกของแม่น้ำไรน์ เดิมเป็นรัฐอธิปไตยตั้งแต่ปี ค.ศ. 1806 ถึง 1871 และต่อมาเป็นส่วนหนึ่งของจักรวรรดิเยอรมันจนถึงปี ค.ศ. 1918
ดินแดนนี้มีจุดเริ่มต้นในศตวรรษที่ 12 ในฐานะมาร์คกราฟแห่งบาเดิน ซึ่งต่อมาแยกออกเป็นสองส่วนคือ บาเดิน-ดูร์ลัค และ บาเดิน-บาเดิน ก่อนจะกลับมารวมกันอีกครั้งในปี ค.ศ. 1771 อาณาเขตขยายตัวและได้รับสถานะเป็นแกรนด์ดัชชีหลังจากการล่มสลายของจักรวรรดิโรมันอันศักดิ์สิทธิ์ แต่ต่อมาเกิดการปฏิวัติ ค.ศ. 1848 ซึ่งข้อเรียกร้องของการปฏิวัตินี้ได้ถูกกำหนดขึ้นที่เมืองออฟเฟนบวร์กในปีก่อนหน้า การประชุมดังกล่าวถือเป็นรากฐานของแนวคิดประชาธิปไตยครั้งแรกในเยอรมนี และเมื่อจักรวรรดิเยอรมันล่มสลายในปี ค.ศ. 1918 บาเดินได้กลายเป็นส่วนหนึ่งของสาธารณรัฐไวมาร์ภายใต้ชื่อ สาธารณรัฐบาเดิน
แกรนด์ดัชชีแห่งบาเดินมีอาณาเขตทางเหนือจรดราชอาณาจักรบาวาเรียและแกรนด์ดัชชีเฮ็สเซิน ทางตะวันตกติดกับแม่น้ำไรน์ ทางใต้ติดกับประเทศสวิตเซอร์แลนด์ และทางตะวันออกส่วนใหญ่ติดกับราชอาณาจักรเวือร์ทเทิมแบร์ค เพลงอย่างไม่เป็นทางการของบาเดินคือ "Badnerlied"
การสถาปนา

บาเดินก่อตั้งขึ้นครั้งแรกในคริสต์ศตวรรษที่ 12 ในฐานะมาร์คกราฟแห่งบาเดิน และต่อมาก็แยกออกเป็นดินแดนเล็ก ๆ หลายแห่งที่รวมตัวกันในปี ค.ศ. 1771 ในปี ค.ศ. 1803 เมืองบาเดินได้รับการยกระดับให้มีสถานะเป็นรัฐผู้คัดเลือกภายในจักรวรรดิโรมันอันศักดิ์สิทธิ์โดยมีการเพิ่มดินแดนรัฐคริสตจักรและรัฐฆราวาส (ซึ่งเรียกว่า ราชรัฐ) เข้าไปในระหว่างการปฏิรูปดินแดนในเยอรมนี หลังจากจักรวรรดิโรมันอันศักดิ์สิทธิ์ล่มสลายในปี ค.ศ. 1806 บาเดินก็กลายเป็น แกรนด์ดัชชีบาเดิน ที่ขยายตัวมากขึ้น ในปี ค.ศ. 1815 ได้เข้าร่วมสมาพันธรัฐเยอรมัน